અમદાવાદ: સ્થાનિક બજારમાં નવી લેવાલીના અભાવે રૂ. ૭૦૦ કરતાં વધુનો ઘટાડો નોંધાતો જોવા મળ્યો હતો. આજે શરૂઆતે સ્થાનિક બજારમાં સોનું ૨૯,૦૦૦ની નીચે ૨૮,૯૫૦ની સપાટીએ ખૂલ્યું હતું. સ્થાનિક બુલિયન બજારના જાણકારોના જણાવ્યા પ્રમાણે વૈશ્વિક બજારમાં ડોલર ઇન્ડેક્સ સાડા તેર વર્ષની ઊંચી સપાટીએ જોવા મળી રહ્યો છે અને તેના પગલે સોનામાં કડાકો નોંધાયો હતો. વૈશ્વિક બજારમાં સોનું ૧૨૦૦ ડોલરની સપાટી તોડી નીચે ૧૨૭૬ ડોલરની સપાટીએ નોંધાયું હતું. આમ, સોનામાં એક ટકા કરતાં વધુનો ઘટાડો જોવાતા સ્થાનિક બજારમાં પણ તેની અસર જોવા મળી હતી.